**Fortumo OÜ** oli Eesti ettevõte, mis tegeles mobiilitehnoloogiate arendusega.

Ettevõte asutati 2007. aastal, selle peakontor asus Tartus ning allüksused Tallinnas, San Franciscos, Delhis, Singapuris ning Jakartas.

Ettevõte võimaldas digiteenuste osutajatel turundada oma teenuseid mobiilioperaatorite kanalite kaudu ning koguda kasutajatelt mobiilimakseid mobiilioperaatorite ja mobiilsete rahakottide kaudu. Fortumo platvormiga oli ühendatud ligikaudu 280 mobiiloperaatorit ja 20 mobiilset rahakotti 80 riigis.

2020. aastal omandas ettevõtte 45 miljoni USA dollari eest Londoni börsil noteeritud Boku. Fortumo jätkas Boku grupis tegutsemist eraldiseisva ettevõttena kuni 2022. aasta veebruarini.

Tooted
------

Fortumo makseplatvorm ühendas makseid koguda soovivad digiteenuste osutajad mobiilioperaatoritega ja mobiilsete rahakottidega, mille kasutajad said ostetavate toodete ja teenuste eest tasuda oma mobiiliarve kaudu või mobiilse rahakoti saldoga. Selleks integreeris Fortumo oma platvormi enam kui 280 mobiilioperaatori ja 20 mobiilse rahakoti tehnilise infrastruktuuriga. Digiteenuste osutajatel oli võimalik makseid koguda, lisades oma teenusele veebipõhise makselahenduse, mis toimis nii arvutites, nutitelefonides, tahvelarvutites kui ka nutiteleviisorites.

Makselahenduste kõrval pakkus Fortumo mobiilioperaatoritele ja digitaalsete kaupade ettevõtetele turundusplatvormi, mis võimaldab mobiilioperaatoritel osutada oma kasutajatele odavama hinnaga või tasuta digitaalseid teenuseid.

Fortumo kasutas platvormi arendamiseks peamiselt Java, PostgreSQL ja RabbitMQ tehnoloogiaid.

Kliendid
--------

Fortumo partnerite hulka kuulusid muuhulgas rakendustepoed (Google Play), voogedastusteenused (Amazon, Spotify), mänguarendajad (Epic Games, Tencent), digitaalsed ajalehed (Schibsted) ja transpordiettevõtted (EasyPark).

Investorid
----------

2013. aastal teatas ettevõte riskikapitali kaasamisest. Ettevõtte omanikeringiga liitusid 10 miljoni USA dollari suuruse tehingu tulemusena riskikapitaliettevõtted Intel Capital ja Greycroft Partners. 2020. aastal väljusid riskikapitaliettevõtted ja Fortumo varasem osanik Mobi Solutions ettevõtte osanike ringist, kui ettevõtte uueks omanikuks sai Boku. 2022. aasta veebruaris ühines Fortumo meeskond Boku grupiga.

Auhinnad
--------

* 2009 – Mobile Monday Peer Awardsi finalist
* 2009 – parima Skandinaavia idufirma auhind
* 2011 – Ettevõtluse Auhinna konkursi aasta ettevõte ja aasta eksportöör
* 2012, 2011 ja 2010 – parim Tartu ettevõte
* 2013 – innovaatilise ärimudeli auhind Meffy'si konkursil
* 2014 – Ameerika Eesti Kaubanduskoja innovatsiooniauhind

Viited
------

1. ↑   (vaadatud 04.01.2017)
2. ↑   (vaadatud 09.11.2015)
3. ↑
4. ↑  "Arhiivikoopia". Originaali arhiivikoopia seisuga 30. august 2020. Vaadatud 9. aprillil 2021.`{{netiviide}}`: CS1 hooldus: arhiivikoopia kasutusel pealkirjana (link)
5. ↑
6. ↑  "Eestlaste mobiilimaksete platvorm Fortumo müüdi 45 miljoni dollari eest" Delfi Ärileht, 18. juuni 2020
7. ↑  Linda-Liis Laikoja (14.02.2022). "Fortumo on nüüd minevik! Ettevõte tegutseb edaspidi Boku Estonia nime all". *Geenius.ee*. Vaadatud 15.06.2022.
8. ↑
9. ↑  "Mobile payments company Fortumo now makes it easier for merchants and carriers to bundle offers". *VentureBeat*.
10. ↑  "Arhiivikoopia". Originaali arhiivikoopia seisuga 17. aprill 2021. Vaadatud 16. aprillil 2021.`{{netiviide}}`: CS1 hooldus: arhiivikoopia kasutusel pealkirjana (link)
11. ↑  "Arhiivikoopia". Originaali arhiivikoopia seisuga 13. juuni 2021. Vaadatud 9. aprillil 2021.`{{netiviide}}`: CS1 hooldus: arhiivikoopia kasutusel pealkirjana (link)
12. ↑
13. ↑
14. ↑
15. ↑
16. ↑
17. ↑
18. ↑   (vaadatud 09.11.2015)
19. ↑
20. ↑
21. ↑  "Fortumo is a Mobile Monday Awards finalist".
22. ↑  "Fortumo at the Mobile Monday Awards finals".[*alaline kõdulink*]
23. ↑  "Best Nordic Mobile Startup 2009". Originaali arhiivikoopia seisuga 7. juuni 2014. Vaadatud 9. november 2015.
24. ↑  "Estonia's Enterprises for 2011 are Fortumo and EMT". Originaali arhiivikoopia seisuga 21. september 2013. Vaadatud 9. november 2015.
25. ↑  "Awardwinners from Tartu". Originaali arhiivikoopia seisuga 5. detsember 2011. Vaadatud 9. november 2015.
26. ↑  "Meffys 2013 Winners Announced".
27. ↑  "NEWSFLASH: The Winner and Runner-Up of the Estonian American Innovation Award Announced!". Originaali arhiivikoopia seisuga 18. veebruar 2014. Vaadatud 9. november 2015.

Välislingid
-----------

* Ettevõtte koduleht
* Ettevõtte blogi